આમ તો ગત તા.૨૮ માર્ચ, ૨૦૧૬એ સ્માર્ટ સિટી પ્રોજેક્ટ માટે કોર્પોરેશન દ્વારા સ્માર્ટ સિટી અમદાવાદ ડેવલપમેન્ટ લિ. કંપનીનું રજિસ્ટ્રેશન કરાયું છે. આ કંપનીના ચેરમેન અને સીઈઓ મ્યુનિ. કમિશનર ડી.થારા છે તેમજ કંપનીના દસ સભ્યોમાં શહેરના મેયર ગૌતમ શાહ તેમજ સ્ટેન્ડિંગ કમિટીના ચેરમેન પ્રવીણ પટેલનો પણ સમા‍વેશ થાય છે અન્ય સભ્યો તરીકે કંપનીમાં કેન્દ્ર અને રાજ્ય સરકારના પ્રતિનિધિઓ છે. ઉસ્માનપુરાની પશ્ચિમ ઝોનની ઝોનલ કચેરી ખાતે આ કંપનીની ઓફિસ ધમધમે છે. સ્માર્ટ સિટી અમદાવાદ ડેવલોપમેન્ટ લિ. કંપનીને ગઈ કાલે રૂ.૨૯૪ કરોડનું ફંડ મળ્યું છે. જેમાં કેન્દ્ર અને રાજ્યની નાણાકીય મદદનો સમાવેશ થાય છે.